
5 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 3 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της αριθμ. Υ.209/2.12.2016 (Β' 3920) 
απόφασης του Πρωθυπουργού «Σύσταση Επι¬ 
τροπής Επιχειρησιακού Σχεδιασμού με τίτλο "Επι¬ 
τροπή καταπολέμησης του λαθρεμπορίου στα 
προϊόντα που υπόκεινται σε Ε.Φ.Κ."». 

2 Παύση από 1-1-2017 της λειτουργίας των εντασ- 
σομένων στον Ενιαίο Φορέα Κοινωνικής Ασφάλι¬ 
σης Ε.Φ.Κ.Α. φορέων, κλάδων, τομέων και λογα¬ 
ριασμών. 

3 Τροποποίηση της υπουργικής απόφασης 
αριθμ. ΑΤΙ 0/Φ51010/οικ.38916/678 (ΦΕΚ Β' 
3556/04.11.2016), «Τροποποίηση της υπουρ¬ 
γικής απόφασης αριθμ. Φ.51010/οικ.1893/ 
15/23.01.2015 (ΦΕΚ Β' 178) "Έκδοση Κανονισμού 
Δεοντολογίας και Καλών Πρακτικών λειτουργίας 
τωνΤαμείων Επαγγελματικής Ασφάλισης"». 


ΑΠΟΦΑΣΕΙΣ 

Αριθμ. Υ 228 _ (1) 

Τροποποίηση της αριθμ. Υ.209/2.12.2016 
(Β' 3920) απόφασης του Πρωθυπουργού «Σύστα¬ 
ση Επιτροπής Επιχειρησιακού Σχεδιασμού με τίτ¬ 
λο "Επιτροπή καταπολέμησης του λαθρεμπορίου 
στα προϊόντα που υπόκεινται σε Ε.Φ.Κ."». 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις 

α) των παρ. 1 εδ. β' και 4 στοιχ. β', στ' και ζ' του άρθρου 
6 του ν. 4410/2016 (Α' 141), 

β) των παρ. 1 στοιχ. η), 3, 4 και 5 του άρθρου 25 του 
Κώδικα Νομοθεσίας για την Κυβέρνηση και τα κυβερ¬ 
νητικά όργανα, που κυρώθηκε με το άρθρο πρώτο του 
π.δ. 63/2005 (Α' 98). 

2. Το π.δ. 69/2015 «Διορισμός του Αλέξιου Τσίπρα του 
Παύλου, ως Πρωθυπουργού» (ΑΊ 13). 

3. Την αριθμ. Υ.209/2.12.2016 (Β' 3920) απόφαση του 
Πρωθυπουργού, «Σύσταση Επιτροπής Επιχειρησιακού 
Σχεδιασμού με τίτλο Επιτροπή καταπολέμησης του λα¬ 
θρεμπορίου στα προϊόντα που υπόκεινται σε Ε.Φ.Κ.». 


4. Την ανάγκη εντατικοποίησης των προσπαθειών για 
την αντιμετώπιση του φαινομένου της λαθρεμπορίας 
των προϊόντων που υπόκεινται σε Ειδικό Φόρο Κατα¬ 
νάλωσης (Ε.Φ.Κ.). 

5. Το γεγονός ότι από τις διατάξειςτης παρούσας δεν 
προκύπτει δαπάνη σε βάρος, του κρατικού προϋπολο¬ 
γισμού, αποφασίζουμε: 

Άρθρο 1 

Το στοιχ. η) της παρ. 2 του άρθρου 1 της αριθμ. 
Υ.209/2.12.2016 απόφασης του Πρωθυπουργού (Β' 3920) 
αντικαθίσταται ως εξής: 

«η) Ο Γενικός Γραμματέας του Υπουργείου Ναυτιλίας 
και Νησιωτικής Πολιτικής, ως μέλος». 

Άρθρο 2 

Έναρξη ισχύος - Δημοσίευση 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2016 

Ο Πρωθυπουργός 

ΑΛΕΞΙΟΣ Π. ΤΣΙΠΡΑΣ 


Αριθμ. Φ.80000/οίκ.60 871/16291 (2) 

Παύση από 1-1-2017 της λειτουργίας των εντασσό¬ 
μενων στον Ενιαίο Φορέα Κοινωνικής Ασφάλισης 
Ε.Φ.Κ.Α. φορέων, κλάδων, τομέων και λογαριασμών. 

Ο ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Των άρθρων 51,53 και της παραγράφου 1 και 2β 
του άρθρου 100 του ν. 4387/2016 (Α'85) «Ενιαίο Σύστημα 
Κοινωνικής Ασφάλειας - Μεταρρύθμιση ασφαλιστικού - 
συνταξιοδοτικού συστήματος - Ρυθμίσεις φορολογίας 
εισοδήματος και τυχερών παιγνίων και άλλες διατάξεις». 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ/τος 63/2005 (ΦΕΚ Α'98). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3/05.01.2017 


γ) Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 116). 

2. Την υπ' αριθμ. οικ.44549/Δ9.12193/8.10.2015 από¬ 
φαση του Πρωθυπουργού και του Υπ. Εργασίας, Κοινω¬ 
νικής Ασφάλισης και Κοινωνικής Αλληλεγγύης «Ανάθεση 
αρμοδιοτήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης, Αναστάσιο 
Πετρόπουλο» (Β'2169) όπως τροποποιήθηκε και ισχύει. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, διαπιστώνεται: 

1. Η παύση της λειτουργίας των παρακάτω εντασσομέ- 
νων στον Ενιαίο Φορέα Κοινωνικής Ασφάλισης Ε.Φ.Κ.Α. 
φορέων με τους κλάδους, τομείς και λογαριασμούς τους 
από 01.01.2017: 

Α. Ίδρυμα Κοινωνικών Ασφαλίσεων - Ενιαίο Ταμείο 
Ασφάλισης Μισθωτών (Ι.Κ.Α. - Ε.Τ.Α.Μ.) 
α. Κλάδος κύριας σύνταξης, 
αα. Κλάδος κύριας σύνταξης ΙΚΑ-ΕΤΑΜ. 
ββ.Τομέας Ασφάλισης Προσωπικού ΔΕΗ. 
γγ. Λογαριασμός Ειδικού Κεφαλαίου ΙΚΑ - ΕΤΑΜ (πρώ¬ 
ην ΤΑΠ-ΟΤΕ). 
β. Κλάδος ασθένειας, 
αα. Λογαριασμός Παροχών σε Χρήμα, 
γ. Τομέας Ασφαλισμένων Δημοσίου. 
δ. Τομέας Ασφαλισμένων Δημοτικών και Κοινοτικών 
Υπαλλήλων. 

ε. Ειδικός Λογαριασμός Δώρου Εργατοτεχνιτών Οικο¬ 
δόμων (ΕΛΔΕΟ). 

Β. Ενιαίο Ταμείο Ασφάλισης Προσωπικού Μέσων Μα¬ 
ζικής Ενημέρωσης (Ε.Τ.Α.Π. -Μ.Μ.Ε.). 
α. Κλάδος κύριας ασφάλισης. 

αα.Τομέας σύνταξης Προσωπικού Ημερησίων Εφημε¬ 
ρίδων Αθηνών και Θεσσαλονίκης. 

ββ.Τομέας ασφάλισης Ιδιοκτητών Ημερησίων Εφημε¬ 
ρίδων Αθηνών και Θεσσαλονίκης. 

γγ. Τομέας ασφάλισης Ιδιοκτητών Συντακτών και 
Υπαλλήλων Τ ύπου. 

δδ. Τομέας ασφάλισης Ανταποκριτών Ξένου Τύπου, 
εε. Τομέας ασφάλισης Φωτοειδησεογράφων και Εικο¬ 
νοληπτών Επικαίρων Τηλεόρασης. 

στστ.Τομέας σύνταξης Εφημεριδοπωλών και Υπαλλή¬ 
λων Πρακτορείου Αθηνών. 

ζζ.Τομέας σύνταξης Εφημεριδοπωλών και Υπαλλήλων 
Πρακτορείου Θεσσαλονίκης. 

ηη. Τομέας ασφάλισης Τεχνικών Τύπου Αθηνών και 
Θεσσαλονίκης. 

θθ. Τομέας Ασφάλισης Τεχνικών Ραδιοφώνου και Τη¬ 
λεόρασης (ΤΑΤΕ-ΡΤ). 
β. Κλάδος ανεργίας και δώρου, 
αα. Λογαριασμός Ανεργίας Προσωπικού Ημερησίων 
Εφημερίδων Αθηνών και Θεσσαλονίκης. 

ββ. Λογαριασμός Ανεργίας Τεχνικών Τύπου Αθηνών 
και Θεσσαλονίκης. 

γγ. Λογαριασμός Δώρου Εορτών Εφημεριδοπωλών, 
γ. Κλάδος Υγείας. 

αα. Τομέας Υγείας Ιδιοκτητών, Συντακτών και Υπαλ¬ 
λήλων Τύπου. 


ββ. Τομέας Υγείας Εφημεριδοπωλών και Υπαλλήλων 
Πρακτορείων Αθηνών, 
γγ. Τομέας Υγείας Τ εχνικών Τ ύπου Αθηνών, 
δδ. Λογαριασμός Παροχών σε Χρήμα Ε.Τ.Α.Π.-Μ.Μ.Ε.. 
Γ. Ενιαίο Ταμείο Ανεξάρτητα Απασχολουμένων 
(Ε.Τ.Α.Α.). 

α. Κλάδος Κύριας Ασφάλισης. 

αα. Τομέας Σύνταξης Μηχανικών και Εργοληπτών 
Δημοσίων Έργων (ΤΣΜΕΔΕ), και η Ειδική Προσαύξηση. 

ββ. Τομέας Σύνταξης και Ασφάλισης Υγειονομικών 
(ΤΣΑΥ) και ο Κλάδος Μονοσυνταξιούχων. 

γγ. Τομέας Ασφάλισης Νομικών και ο ειδικός κλάδος 
για τους δικαστικούς λειτουργούς και τους λειτουργούς 
του Νομικού Συμβουλίου του Κράτους που έχει συσταθεί 
με το άρθρο 39 του Ν. 4075/2012 (Α' 89). 
β. Κλάδος Υγείας. 

αα.Τομέας Υγείας Μηχανικών και Εργοληπτών Δημο¬ 
σίων Έργων. 

ββ. Τομέας Υγείας Υγειονομικών. 

γγ. Τομέας Υγείας Δικηγόρων Αθηνών. 

δδ. Τομέας Υγείας Δικηγόρων Πειραιά. 

εε. Τομέας Υγείας Δικηγόρων Θεσσαλονίκης. 

στστ.Τομέας Υγείας Δικηγόρων Επαρχιών. 

ζζ.Τομέας Υγείας Συμβολαιογράφων. 

ηη. Λογαριασμός Παροχών σε Χρήμα Ε.Τ.Α.Α.. 

Δ. Οργανισμός Ασφάλισης Ελευθέρων Επαγγελματιών 
(ΟΑΕΕ). 

α. Κλάδος Κύριας Ασφάλισης, 
αα. Κλάδος Κύριας Ασφάλισης ΟΑΕΕ. 
ββ. Τομέας Ασφάλισης Ναυτικών και Τουριστικών 
Πρακτόρων, 
β. Κλάδος Υγείας. 

αα. Λογαριασμός Παροχών σε χρήμα. 

Ε. Οργανισμός Γεωργικών Ασφαλίσεων (ΟΓΑ), εκτός 
του Λογαριασμού Αγροτικής Εστίας. 

α. Κλάδος Υποχρεωτικής Ασφάλισης του Ν. 4169/1961 
(Α' 81). 

β. Κλάδος Κύριας Ασφάλισης Αγροτώντου Ν. 2458/1997 
(Α' 15). 

γ. Κλάδος Υγείας. 

δ. Λογαριασμός Παροχών σε χρήμα. 

ΣΤ. Ναυτικό Απομαχικό Ταμείο (Ν.Α.Τ.), συμπεριλαμ¬ 
βανομένου του Κεφαλαίου Δυτών και του Κεφαλαίου 
Ανεργίας - Ασθένειας Ναυτικών (ΚΑΑΝ). 

Ζ. Ταμείο Ασφάλισης Υπαλλήλων Τραπεζών και Επιχει¬ 
ρήσεων Κοινής Ωφέλειας (Τ.Α.Υ.Τ.Ε.Κ.Ω.). 
α. Κλάδος Υγείας. 

αα.Τομέας Ασθένειας Προσωπικού ΟΤΕ (Τ.Α.Π.-Ο.Τ.Ε.). 
ββ. Τομέας Ασθένειας Προσωπικού ΗΣΑΠ (Τ.Α.Π.- 
Η.Σ.Α.Π.). 

γγ. Τομέας Ασθένειας Προσωπικού ΗΛΠΑΠ (Τ.Α.Π.- 
ΗΛΠΑΠ). 

δδ. Τομέας Ασθένειας Προσωπικού ΔΕΗ (Τ.Α.Π.-ΔΕΗ). 
εε.Τομέας Ασθένειας Προσωπικού ΕΤΒΑ (Τ.Α.Π.- ΕΤΒΑ). 
στστ.Τομέας Ασθένειας Προσωπικού ΕμπορικήςΤρά- 
πεζαςτης Ελλάδος (Τ.Α.Π. - Ε.Τ.Ε.). 

ζζ.Τομέας Ασθένειας ΠροσωπικούΤραπεζών Πίστεως, 
Γενικής και Αμέρικαν Εξπρές (Τ.Α.Α.Π.Τ.Π.Γ.Α.Ε.). 

ηη.Τομέας Ασθένειας Προσωπικού Ασφαλιστικής Εται¬ 
ρίας «ΕΘΝΙΚΗ» (Τ.Α.Π.Α.Ε. ΕΘΝΙΚΗ). 




Τεύχος Β' 3/05.01.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

θθ. Λογαριασμός Παροχών σε ΧρήμαΤ.Α.Υ.Τ.Ε.Κ.Ω.. 

Η. Ενιαίο Ταμείο Ασφάλισης Τραπεζοϋπαλλήλων 
(ΕΤΑΤ). 

2. Η από 01.01.2017 κατάργηση των θέσεων των Διοι¬ 
κητών, των Υποδιοικητών, των Προέδρων των Διοικητι¬ 
κών Συμβουλίων, καθώς και των Διοικητικών Συμβου¬ 
λίων των εντασσομένων στον Ε.Φ.Κ.Α. φορέων, τομέων, 
κλάδων και λογαριασμών, πλην του ΝΑΤ και του ΟΓΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2017 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 


Αριθμ. ΑΤΙ 0/Φ51010/ο ικ.58121/9288 (3) 

Τροποποίηση της υπουργικής απόφασης 
αριθμ. ΑΤΙ 0/Φ51010/οικ.38916/678 (ΦΕΚ Β’ 
3556/04.11.2016), «Τροποποίηση της υπουρ¬ 
γικής απόφασης αριθμ. Φ.51010/οικ.1893/ 
15/23.01.2015 (ΦΕΚ Β * 1 2 3 4 5 6 7 178) "Έκδοση Κανονισμού 
Δεοντολογίας και Καλών Πρακτικών λειτουργί¬ 
ας των Ταμείων Επαγγελματικής Ασφάλισης"». 

Ο ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της Οδηγίας 2003/41 /ΕΚ του Ευρωπα¬ 
ϊκού Κοινοβουλίου και του Συμβουλίου της 3ης Ιουνί¬ 
ου 2003 «για τις δραστηριότητες και την εποπτεία των 
ιδρυμάτων που προσφέρουν υπηρεσίες επαγγελματικών 
συνταξιοδοτικών παροχών». 

2. Τις διατάξεις των άρθρων 7 και 8 του ν. 3029/2002 
(ΦΕΚ ΑΊ 60/11.07.2002), «Μεταρρύθμιση Συστήματος 
Κοινωνικής Ασφάλισης», όπως ισχύει. 

3. Τις διατάξεις της παραγράφου 1/ΣΤα του άρθρου 
180 του ν. 4261 /2014 (ΦΕΚ ΑΊ 07/05.05.2014) και τις τρο¬ 
ποποιήσεις αυτού, για την έκδοση Κανονισμού Δεοντο¬ 
λογίας και Καλών Πρακτικών λειτουργίας των Ταμείων 
Επαγγελματικής Ασφάλισης. 

4. Τις διατάξεις του π.δ/τος 113/2014 (ΦΕΚ Α' 180/ 
29.08.2014), «Οργανισμός Υπουργείου Εργασίας, Κοι¬ 
νωνικής Ασφάλισης και Πρόνοιας». 

5. Τις διατάξεις του π.δ/τος 125/2016 (ΦΕΚ Α' 210/ 
05.11.2016), «Διορισμός Υπουργών, Αναπληρωτών 
Υπουργών και Υφυπουργών». 

6. Τις διατάξεις των άρθρων 1 και 2 της υπουργικής 
απόφασης αριθμ. οικ. 44549/Δ9.12193/09.10.2015 (ΦΕΚ 
Β' 2169/9.10.2015), «Ανάθεση αρμοδιοτήτων στον Υφυ¬ 
πουργό Εργασίας, Κοινωνικής Ασφάλισης και Κοινωνικής 
Αλληλεγγύης, Αναστάσιο Πετρόπουλο». 

7. Τις διατάξεις της υπουργικής απόφασης αριθμ. ΑΤΙ 0/ 
Φ51010/οικ.38916/678 (ΦΕΚ Β' 3556/04.11.2016), «Τρο¬ 
ποποίηση της υπουργικής απόφασης αριθμ. Φ.51010/ 
οικ.1893/15/23.01.2015 (ΦΕΚ Β' 178) "Έκδοση Κανονι¬ 
σμού Δεοντολογίας και Καλών Πρακτικών λειτουργίας 
των Ταμείων Επαγγελματικής Ασφάλισης"». 


8. Τις διατάξεις της υπουργικής απόφασης Αρ. Φ.51010/ 
οικ.54495/694/10.2.2016 (ΦΕΚ Β' 258/10.2.2016), «Ανα¬ 
στολή ισχύος της υπουργικής απόφασης Φ.51010/οικ. 
1893/15/23.01.2015 (ΦΕΚ Β' 178) «Έκδοση Κανονισμού 
Δεοντολογίας και Καλών Πρακτικών Λειτουργίας των 
Ταμείων Επαγγελματικής Ασφάλισης"». 

9. Τις διατάξεις της υπουργικής απόφασης αριθ. 
Φ.51010/οικ.1893/15/23.01.2015 (ΦΕΚ Β' 178/23.01.2015), 
«Έκδοση Κανονισμού Δεοντολογίας και Καλών Πρακτι¬ 
κών λειτουργίας των Ταμείων Επαγγελματικής Ασφά¬ 
λισης». 

10. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Η παράγραφος 2 της υπουργικής απόφασης αριθμ. 
ΑΤΙ 0/Φ51010/οικ.38916/678 (ΦΕΚ Β' 3556/04.11.2016), 
«Τροποποίηση της υπουργικής απόφασης αριθμ. 
Φ.51010/οικ.1893/15/23.01.2015 (ΦΕΚ Β' 178) "Έκδοση 
Κανονισμού Δεοντολογίας και Καλών Πρακτικών λει¬ 
τουργίας των Ταμείων Επαγγελματικής Ασφάλισης"», 
αντικαθίσταται ως εξής: 

«Προσόντα Προέδρου, Αντιπροέδρου και ΜελώνΔ.Σ. 

Ο Πρόεδρος και ο Αντιπρόεδρος οφείλουν να διαθέ¬ 
τουν μορφωτικό επίπεδο ή και επαγγελματική προϋπη¬ 
ρεσία που τεκμηριώνει την επάρκεια τους ως προς την 
επιτυχή εκπλήρωση των αρμοδιοτήτων τους. Ιδιαιτέρως 
συνεκτιμώνται η εμπειρία στην άσκηση διοίκησης σε 
ανώτερη ή ανώτατη θέση ευθύνης στον ιδιωτικό ή δη¬ 
μόσιο τομέα, το πτυχίο ανώτερης ή ανώτατης εκπαίδευ¬ 
σης αναγνωρισμένα από το κράτος, καθώς επίσης και η 
γνώση ξένης γλώσσας. 

Πρόεδρος και Αντιπρόεδρος του Δ.Σ. μπορεί να εκλε¬ 
γεί οποιοδήποτε μέλος του Δ.Σ., εφόσον πληροί τις πα¬ 
ραπάνω προϋποθέσεις. Στην περίπτωση αυτή δύνανται 
να είναι πλήρους και αποκλειστικής απασχόλησης. 

Τα εκτελεστικά καθήκοντα ανατίθενται στον Πρόεδρο 
ή/και στον Αντιπρόεδρο που διαθέτουν τα απαιτούμενα 
προσόντα, είτε και σε άτομο αναλογών προσόντων που 
καταλαμβάνει θέση Διευθύνοντος Συμβούλου ή Γενικού 
Διευθυντή, μετά από προκήρυξη και διαφανείς διαδι¬ 
κασίες και δύναται να είναι μέλος του Δ.Σ. με δικαίωμα 
ψήφου. 

Τα μέλη του Δ.Σ. που δεν έχουν εκτελεστικές αρμο¬ 
διότητες, οφείλουν να διαθέτουν το απαραίτητο μορ¬ 
φωτικό επίπεδο ή και την επαγγελματική προϋπηρεσία 
που τεκμηριώνει ότι διαθέτουν επαρκείς γνώσεις του 
τομέα των δραστηριοτήτων του Ταμείου. Θα πρέπει επί¬ 
σης να χαίρουν υπόληψης και να χαρακτηρίζονται από 
ακεραιότητα. 

Τα μέλη του Δ.Σ. καθώς και ο Διευθύνων Σύμβουλος 
ή Γενικός Διευθυντής δύνανται να ασφαλίζονται προαι¬ 
ρετικά στο ΤΕΑ.» 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2016 

Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 







ΊΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3/05.01.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από Ί έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 


























